**DJEČJI VRTIĆ DUGO SELO**

**Perivoj I. B. Mažuranić 2**

**10 370 DUGO SELO**

KLASA: 400-04/24-01/1

URBROJ: 238-7-68-03-24-2

Datum: 29.01.2024.g.

**IZVRŠENJE** **FINANCIJSKOG PLANA DJEČJEG VRTIĆA DUGO SELO**

**ZA RAZDOBLJE 1-12 / 2023. G.**

**Zakonska osnova**: -Zakon o proračunu ( NN 144/21 )

 -Pravilnik o polugodišnjem i godišnjem izvještaju o izvršenju proračuna i

 financijskog plana ( NN 85/23 )

**U razdoblju I-XII/2023.g. Dječji vrtić poslovao je na osnovi slijedećih financijsko planskih dokumenata**:

* Financijskog plana za 2023.g. s projekcijom za 2024. i 2025.g. ( Sl. glasnik Grada D. Sela 14/22 )
* I izmjena Financijskog plana ( Službeni glasnik Grada Dugog Sela 7/23 )
* II izmjena Financijskog plana ( Službeni glasnik Grada Dugog Sela 10/23 )

**Sadržaj**:

**OPĆI DIO**:

- Sažetak računa prihoda i rashoda i Računa financiranja

- Rashode prema funkcijskoj klasifikaciji

- Prihode i rashode iskazane prema izvorima financiranja i ekonomskoj klasifikaciji

- Obrazloženje ostvarenih prihoda i primitaka, rashoda i izdataka

**POSEBNI DIO**:

- Izvršenje rashoda po izvorima financiranja iskazanih po organizacijskoj i programskoj klasifikaciji

 na razini skupine ekonomske klasifikacije

-Obrazloženje ostvarenih aktivnosti i projekata

**POSEBNI IZVJEŠTAJI**:

-Izvještaj o zaduživanju na domaćem i stranom tržištu novca

-Izvještaj o korištenju sredstava fondova Europske unije

-Izvještaj o danim zajmovima i potraživanjima po danim zajmovima

-Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

**OPĆI DIO - OBRAZLOŽENJE PRIHODA I RASHODA**

**Ukupni prihodi i rashodi** dječjeg vrtića veći su u odnosu na prethodnu godinu zbog većeg broja upisane djece i broja zaposlenih u 2023.g. U razdoblju 1-12/2022.g. vrtić je pohađalo prosječno 372, a u razdoblju 1-12/2023 391 dijete. U razdoblju 1-12/2022 bilo je zaposleno prosječno 65, a u 2023.g. 73 djelatnika. Od 22.05.2023.g. započele su sa radom 2 nove odgojne skupine u područnom objektu.

**Ukupni prihod** se sastoji od prihoda iz proračuna Grada Dugog Sela, prihoda po posebnim propisima, pomoći iz proračuna koji nije nadležan, prihoda od pruženih usluga i prodanih proizvoda.

**Skupina 63** -Tekuće pomoći proračunskim korisnicimaiz proračuna koji nije nadležan realizirane su 14,09 % u odnosu na plan a odnose se na prihod od Ministarstva znanosti i obrazovanja. Ministarstvo znanosti i obrazovanja sufinancira troškove programa predškole, program za djecu sa teškoćama u razvoju i program za darovitu djecu. U 2023.g. nije realiziran planirani prihod Tekuće pomoći temeljem prijenosa EU sredstava kao ni pomoći iz Državnog proračuna za projekt Vrtić u zajednici, zajednica u vrtiću, te je evidentirano potraživanje za iste.

**Skupina 65** -Prihodi po posebnim propisimarealizirani su 103,49 % u odnosu na plan aodnose se na prihod od roditelja čija djeca pohađaju dječji vrtić i ostale prihode. Prihod od roditelja odnosi se na prihod za usluge primarnog programa i veći je u odnosu na prethodnu godinu zbog većeg broja upisane djece i povećanja cijene usluge dječjeg vrtića od 01.01.2023.g.. Ostali nespomenuti prihodi odnose se na refundacije troškova ovrhe.

**Skupina 66** -Prihod od prodanih proizvoda i pruženih usluga realiziran je 85,55 % u odnosu na plan a odnosi se na prihod od prodaje električne energije iz obnovljivih izvora, prihod od najma prostora za aparat za prodaju toplih napitaka i na prihod od kotizacija za sudjelovanje na radionicama stručno razvojnog centra. Prihod je manji u odnosu na prethodnu godinu zbog održanog manjeg broja radionica stručno razvojnog centra.

**Skupina 67** -Prihod iz proračuna Grada Dugog Sela realiziran je 88,49 % u odnosu na plan a odnosi se na prihod za financiranje bruto plaća, doprinosa na plaće, ostalih rashoda za zaposlene, rashoda za nabavu dugotrajne imovine i dio rashoda za usluge. Prihod je manji u odnosu na plan zbog manjih troškova za zaposlene.

**Rashodi** se odnose na rashode za zaposlene, materijalne rashode, financijske rashode i nabavu dugotrajne imovine.

**Skupina 31** -Rashodi za zaposlene realizirani su 86,41 % u odnosu na plan jer nisu zaposleni svi planirani djelatnici zbog neprijavljivanja kandidata na raspisane natječaje za odgojitelje i pomoćnike, a odnose se na bruto plaće, doprinos na plaću i ostale rashode za zaposlene iveći su u odnosu na prethodnu godinu zbog većeg broja zaposlenih. U 2023.g. zaposleni su djelatnici za rad u dvije nove odgojne skupine.

**Skupina 32** -Materijalni rashodi realizirani su 93,76 % u odnosu na plan a odnose se na naknade troškova zaposlenima, rashode za materijal i energiju, rashode za usluge i ostale nespomenute rashode, a veći su u odnosu na prethodnu godinu zbog povećanja kapaciteta otvaranjem dvije nove odgojne skupine.

**Skupina 34** - Financijski rashodi odnose se na naknade za usluge banaka i naknadu posredovanja za plaćanje u keks pay aplikaciji i manji su od planiranih zbog malog broja korisnika koji koriste keks pay aplikaciju.

**Skupina 42** – Nabava opreme odnosi se na nabavu: prijenosnih računala, računala, skenera i pisača, namještaja, sustava kontrole prolaza za područne objekte i dostavnog vozila za prijevoz hrane u područne objekte.

**Višak prihoda** utvrđen u bilanci na dan 31.12.2023.g. rezultat je:

- viška prihoda poslovanja = 5.250,50 eur

 -manjka prihoda od nefinancijske imovine = -2.736,86 eur

 Ukupno višak prihoda = 2.513,64 eur

|  |  |  |  |
| --- | --- | --- | --- |
|  | Izvor: 11 proračun | Izvor: 31 prihodi vrtića | Ukupno izvori |
|  |  |  |  |
| prihodi | 1.541.978,97 | 417.887,73 | 1.959.886,70 |
| rashodi | 1.518.025,36 | 449.546,99 | 1.967.482,35 |
| Razlika 2023 | 23.953,61 | -31.569,26 | -7.615,65 |
| Donos 31.12.2022. | -21.996,92 | 32.126,21 | 10.129,29 |
| Stanje 31.12.2023. | 1.956,69 | 556,95 | 2.513,64 |

Manjak prihoda od nefinancijske imovine je metodološki manjak koji nastaje zbog modificiranog načina evidentiranja prihoda i rashoda. Rashodi se evidentiraju u trenutku nastanka, bez obzira na plaćanje, a prihodi kad su naplaćeni neovisno na koje se razdoblje odnose, a odnosi se na nefinancijsku imovinu nabavljenu u prosincu 2023.g., za koju račun dospijeva na naplatu u 2024.g. i podmirit će se sredstvima proračuna kada će se evidentirati i prihod. Višak prihoda poslovanja i manjak prihoda od nefinancijske imovine uključit će se u Izmjene i dopune Plana financiranja za 2024.g.

**POSEBNI DIO – OBRAZLOŽENJE OSTVARENJA AKTIVNOSTI I PROJEKATA**

**PROGRAM 1021 : REDOVNI PROGRAM ODGOJA, NAOBRAZBE I SKRBI**

**Zakonska osnova:** Zakon o predškolskom odgoju i obrazovanju predškolske djece (N.N. 10/97, 107/07, 94/13, 98/19, 57/22 ), Državni pedagoški standard predškolskog odgoja i obrazovanja ( N.N. 63/08, 90/10 ), Zakon o ustanovama ( N.N. 76/93, 29/97, 47/99, 35/08, 127/19, 151/22 ), Pravilnik o sadržaju i trajanju programa predškole ( NN 107/14 ), Suglasnost na program ranog učenja engleskog jezika Agencije za odgoj i obrazovanje za provođenje od 22.05.2009.g.

**Opis:** Dječji vrtić je javna ustanovaranog i predškolskog odgoja i obrazovanja. Osnivač vrtića je Grad Dugo Selo. Djelatnost vrtića obuhvaća njegu, odgoj, obrazovanje, zdravstvenu zaštitu, socijalnu skrb i prehranu djece u dobi od jedne godine do polaska u školu. Dječji vrtić djeluje na tri lokacije, matični objekt na adresi Perivoj I. B. Mažuranić 2 sa 14 odgojnih skupina, područni objekt u Lukarišću sa 2 odgojne skupine i od 22.05.2023.g. započele su sa radom 2 odgojne skupine u objektu u najmu. U jednoj odgojnoj skupini u matičnom objektu provodi se integrirani program ranog učenja engleskog jezika u primarnom 10-satnom programu. Za djecu koja nisu uključena u primarni program, godinu dana prije polaska u školu u vrtiću se provodi program predškole. U vrtiću se provode i kraći programi ovisno o potrebama i interesu djece i roditelja. U redovan odgojno-obrazovni program mogu se uključiti i djeca sa teškoćama u razvoju , a duljina boravka djeteta u vrtiću određuje se za svako dijete pojedinačno. Program se provodi prema Godišnjem planu i programu ustanove.

**Opći cilj:** Podizanje razine kvalitete života podizanjem kvalitete ranog i predškolskog odgoja i obrazovanja na području Grada Dugog Sela.

**Posebni cilj**: Uključiti što veći broj djece u rad vrtića otvaranjem novih odgojnih grupa, unaprjeđenje odgojno-obrazovnog rada kreiranjem i provođenjem različitih projekata i aktivnosti.

**Pokazatelji rezultata**: Zainteresiranost roditelja za upis djece u programe vrtića, zadovoljni korisnici,

prepoznatljivost u lokalnoj zajednici, stvaranje uvjeta za kvalitetan boravak djece u vrtiću i rad zaposlenika.

**AKTIVNOST A100001: Odgojno i administrativno tehničko osoblje**

|  |  |  |  |
| --- | --- | --- | --- |
| **Realizacija aktivnosti** | **Plan 2023** | **Realizirano****2023** | **Indeks Real/plan** |
|  | **1.977.103,00** | **1.739.445,35** | **87,98** |

**Opis aktivnosti:** Aktivnost obuhvaća njegu, odgoj, obrazovanje i zdravstvenu zaštitu djece u dobi od jedne godine do polaska u školu.

**Opći cilj:** Osiguranje financijskih sredstava i materijalnih uvjeta za provođenje godišnjeg plana i programa.

**Posebni cilj:** Podići kvalitetu rada sa djecom na što višu razinu dizanjem materijalnih i drugih uvjeta na viši standard prema mogućnostima, stalnim usavršavanjem odgojitelja razvijati osobni kurikulum i unapređivati odgojnu i obrazovnu praksu, promicanje suradnje s lokalnom zajednicom, promicanje prava djece, otkrivanje razvojnih potencijala djeteta, poticanje njegovog društvenog razvitka, poticanje svakog djeteta na aktivno sudjelovanje u svim segmentima života vrtića.

**Pokazatelji uspješnosti :** Uključivanje vrtića u rad lokalne zajednice povećanjem broja vrtićkih skupina koje sudjeluju na manifestacijama i organiziranje tematskih posjeta (policija, škola, pošta…). Povećanjem broja zaposlenih koji sudjeluju na seminarima i radionicama radi se na kontinuiranom usavršavanju odgojitelja i ostalih zaposlenih. Povećanjem broja djece koja sudjeluju u radu likovne radionice potiče se interes djece za likovnim izražavanjem. Povećanjem broja djece koja se uključuju u akcije očuvanja prirode djeca od najranije dobi uče o odgovornom ponašanju prema prirodi, potrebi njenog očuvanja i odgovornog ponašanja prema prirodnim resursima.

**Izvršenje:** Rashodi aktivnosti odnose se na rashode za zaposlene, naknade troškova zaposlenima, rashode za materijal i energiju, rashode za usluge i ostale nespomenute rashode. Rashodi za zaposlene manji su u odnosu na plan jer nisu zaposleni svi planirani djelatnici zbog neprijavljivanja kandidata na raspisane natječaje za odgojitelje i pomoćnike. U 2023.g. nije realizirana rekonstrukcija dijela objekta zbog ponavljanja oglasa za javnu nabavu jer se na prvi oglas nije nitko javio.

**AKTIVNOST A100002: Prehrana djece**

|  |  |  |  |
| --- | --- | --- | --- |
| **Realizacija aktivnosti** | **Plan 2023** | **Realizirano****2023** | **Indeks****Real/plan** |
|  | **118.000,00** | **113.969,32** | **96,58** |

**Opis aktivnosti:** U vrtiću se u okviru 10-satnog programa organizira prehrana djece kroz 5 obroka

dnevno.

**Opći cilj**: Osiguranje zdrave i redovne prehrane djece, zadovoljenje potreba djece za hranom.

**Posebni cilj**: Kontinuirano poboljšati prehranu djece, zadovoljiti potrebne dnevne količine energije i

koristiti namirnice zdrave prehrane sukladno „Prehrambenim standardima planiranja prehrane u dječjem vrtiću-jelovnici i normativi“ autorice LJ. Vučemilović i Lj. V. Šisler.

**Pokazatelji uspješnosti**: Pozitivni nalazi kontrole hrane koju provodi Zavod za javno zdravstvo dr. A. Štampar, zadovoljenje potreba djece za hranom, primjena HACCAP sustava.

**Izvršenje**: Rashodi se odnose na namirnice za prehranu djece i veći su u odnosu na isto razdoblje prethodne godine zbog većeg broja djece u vrtiću.

**AKTIVNOST A100003: Predškola**

|  |  |  |  |
| --- | --- | --- | --- |
| **Realizacija aktivnosti** | **Plan 2023** | **Realizirano 2023** | **Indeks****Real/plan** |
|  | **6.300,00** | **5.553,78** | **88,16** |

**Opis aktivnosti** : Predškola se organizira u popodnevnim satima u matičnom objektu za djecu

**s**a područja Grada Dugog Sela koja nisu obuhvaćena primarnim programom i za djecu uključenu u primarni program u okviru primarnog programa godinu dana prije polaska u školu.

**Opći cilj**: Stjecanje osnovnih znanja i vještina potrebnih za uspješno uključivanje u 1.razred OŠ.

**Posebni cilj**: Osposobljavanje djece za prihvaćanje budućih školskih obaveza, prevencija teškoća u

početnom čitanju i pisanju, poticanje svih aspekata djetetova razvoja.

**Pokazatelji uspješnosti**: Praćenjem razvojnih lista vidljiv je napredak djece na kraju pedagoške godine u odnosu na početak, povećanje broja djece pripremljenih za uključivanje u 1. razred OŠ.

**Izvršenje**: Rashodi u okviru aktivnosti odnose se na namjenske troškove nabave slikovnica, didaktike, pisaćeg pribora i likovnog materijala za rad u programu predškole. U 2023.g. Ministarstvo sufinancira program za 144 djece.

**AKTIVNOST A100004: Rad s darovitom djecom**

|  |  |  |  |
| --- | --- | --- | --- |
| **Realizacija aktivnosti** | **Plan 2023** | **Realizirano 2023** | **Indeks****Real/plan** |
|  | **2.000,00** | **2.000,00** | **100,00** |

**Opis aktivnosti:** U okviru igraonice za darovitu djecu nastoje se zadovoljiti specifični interesi i sklonosti darovite djece, proširivanje odgojiteljevih znanja o darovitosti, pomoć roditeljima u prepoznavanju darovite djece.

**Opći cilj**: Rano otkrivanje i identifikacija darovite djece.

**Posebni cilj**: Optimalno zadovoljavanje specifičnih odgojno-obrazovnih potreba darovite djece.

**Pokazatelji uspješnosti:** Zadovoljene specifične odgojno obrazovne potrebe darovite djece,

ostvarenje zadanih ciljeva u određenom vremenu**.**

**Izvršenje:** Rashodi u okviru aktivnosti odnose se na namjenske troškove za didaktički materijal i igračke za rad s darovitom djecom. U 2023.g. Ministarstvo sufinancira program za 12 djece.

**AKTIVNOST A100005: Djeca s teškoćama u razvoju**

|  |  |  |  |
| --- | --- | --- | --- |
| **Realizacija aktivnosti** | **Plan 2023** | **Realizirano 2023** | **Indeks****Real/plan** |
|  | **7.000,00** | **7.000,00** | **100,00** |

**Opis aktivnosti :** Neposredni rad s djecom u odgojnoj skupini i individualno : logoped, psiholog, edukacija odgojitelja i pomoćnika o posebnim potrebama djece, rad s roditeljima, pružanje pomoći i podrške, upućivanje na specijalizirane ustanove koje pružaju pomoć djeci s posebnim potrebama.

**Opći cilj**: Identifikacija posebnih potreba djece.

**Posebni cilj**: Uključivanje djece sa posebnim potrebama u svakodnevne aktivnosti skupine.

**Pokazatelji uspješnosti**: Napredak djece u svakodnevnim aktivnostima skupine a posebno na područjima gdje su uočene posebne potrebe.

**Izvršenje**: Rashodi u okviru aktivnosti odnose se na namjenske troškove za didaktički materijal i igračke za rad s djecom s teškoćama u razvoju. U 2023.g. Ministarstvo sufinancira program za 11 djece.

**AKTIVNOST A100007: Rano učenje engleskog jezika**

|  |  |  |  |
| --- | --- | --- | --- |
| **Realizacija aktivnosti** | **Plan 2023** | **Realizirano 2023** | **Indeks****Real/plan** |
|  | **1.327,00** | **1.295,79** | **97,65** |

**Opis aktivnosti:** U vrtiću se u primarnom 10-satnom programu u jednoj odgojnoj skupini provodi integrirani program ranog učenja engleskog jezika.

**Opći cilj**: Obogaćivati odgojno-obrazovnu praksu stranim jezikom.

**Posebni cilj**: Usvajanje riječi te jezičnih i fonetskih normi engleskog jezika, senzibiliziranje djece za

 jezik, kulturu i običaje engleskog govornog područja.

**Pokazatelji uspješnosti:** Iz dokumentacije o provedenim aktivnostima vidljiv je napredak djece na kraju pedagoške godine u odnosu na početak.

**Izvršenje:** Rashodi za aktivnost odnose se na stručno usavršavanje odgojitelja i na materijalspecifičan za rad u engleskom programu. Ostali rashodi planiraju se u okviru aktivnosti: Odgojno i administrativno tehničko osoblje.

**KAPITALNI PROJEKT K100001: Nabava opreme**

|  |  |  |  |
| --- | --- | --- | --- |
| **Naziv aktivnosti** | **Plan 2023** | **Realizirano 2023** | **Indeks****Real/plan** |
|  | **49.274,00** | **48.479,94** | **98,39** |

**Opis :** U vrtiću se kontinuirano nastoji nabavom nove opreme prema raspoloživim **s**redstvima osigurati kvalitetnije okruženje za boravak djece i rad zaposlenih.

**Opći cilj:** Osiguranje materijalnih uvjeta za siguran i kvalitetan boravak djece i rad zaposlenih.

**Posebni cilj:** U suradnji sa osnivačem kontinuirano ulagati u nabavu opreme radi unapređenja uvjeta rada zaposlenika i osiguranja kvalitetnog okruženja za boravak djece u objektima i vanjskom prostoru vrtića.

**Pokazatelji uspješnosti:** Kontinuiranim ulaganjem u opremu unapređuje se odgojno-obrazovni proces, osigurava kvalitetno okruženje u objektu i vanjskom prostoru za boravak djece, rast i razvoj, zadovoljni korisnici i zaposlenici.

**Izvršenje**: Nabava dugotrajne, nefinancijske imovine odnosi se na: računala, prijenosna računala, pisače, digitalnu arhivu podataka, kopirni aparat i službeno dostavno vozilo nabavljeno za potrebe prijevoza hrane u područne objekte.

 **TEKUĆI PROJEKT T100001: Vrtić u zajednici, zajednica u vrtiću**

|  |  |  |  |
| --- | --- | --- | --- |
| **Realizacija aktivnosti** | **Plan 2023** | **Realizirano 2023** | **Indeks****Real/plan** |
|  | **72.882,00** | **49.738,17** | **68,24** |

**Opis :** U okviru Projekta nastoji se prema raspoloživim sredstvima osigurati kvalitetna usluga prema potrebama roditelja za boravak djece u produženom radu, educirati odgojitelje i stručne suradnike radi jačanja stručnih kompetencija.

**Opći cilj**: Unapređenje usluge za djecu rane i predškolske dobi i usklađivanje obiteljskog i poslovnog života roditelja.

**Posebni cilj**: Unapređivanje cjelovitog razvoja djece kroz posebne programe.

**Pokazatelji uspješnosti:** Verificirani programi, zainteresiranost roditelja za uključivanje djece u produljeni rad.

**Izvršenje**: Rashodi projekta odnose se na bruto plaću i doprinos na plaću za realiziranih 8014 sati rada u produženom boravku. U produženom boravku boravilo je 112 djece, organiziranih u posebne programe: Sportski program i program ritmike i plesa, Dramsko scenski program i Program govorno jezičnog razvoja. Rashodi su financirani iz izvora Opći prihodi i primici.

**POSEBNI IZVJEŠTAJI**

**IZ­VJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

* U 2023.g. Dječji vrtić nije se zaduživao na domaćem i stranom tržištu novca i kapitala.

**IZVJEŠTAJ O KORIŠTENJU SREDSTAVA FONDOVA EU**

* U 2023.g. Dječji vrtić nije koristio sredstva fondova EU. Na dan 31.12.2023.g. vrtić ima evidentirana Potraživanja za tekuće pomoći iz proračuna JLP(R)S temeljem prijenosa EU sredstava za troškove Projekta Vrtić u zajednici, zajednica u vrtiću koji se provodio u vrtiću do listopada 2023.g.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

 - U 2023.g. Dječji vrtić nema danih zajmova niti potraživanja po istima.

**IZVJEŠTAJ O DOSPJELIM OBVEZAMA I STANJU POTRAŽIVANJA**

* Na dan 31.12.2023.g. Dječji vrtić nema nepodmirenih dospjelih obveza niti potencijalnih obveza po osnovi sudskih sporova.

**-** Potraživanja za prihode poslovanja iznose 50.768,41 eur ( 53.504,44 eur -ispravak vrijednosti

 2.736,03 eur ), od toga dospjela potraživanja iznose 14.909,29 eur. Za potraživanja u iznosu

 3.649,53 eur pokrenut je postupak prisilne naplate.

 Ravnatelj:

 Draženka Sesan, prof.